שלום רוזנפלד

משתתפי התוכנית "שלושה בסירה אחת", [[1957משמאל לימין: גבריאל צפרוני, שלום רוזנפלד, שמואל אלמוג, אמנון אחי-נעמי ודן אלמגור]]
לוחית זיכרון לשלום רוזנפלד בתל אביב
שלום רוזנפלד (13 בדצמבר 1914 – 14 באפריל 2008) היה מבכירי העיתונאים בישראל, עורך "מעריב" בשנים 1974–1980, מייסד התוכנית ללימודי עיתונאות באוניברסיטת תל אביב, חתן פרס סוקולוב לעיתונאות (1975) ופרס ישראל לעיתונות (1986).

==קורות חיים==
קברם של שלום רוזנפלד ורעייתו השנייה אילנה ב[[בית הקברות נחלת יצחק]]
רוזנפלד נולד בטרוביץ שבפולין, שם היה פעיל בתנועת בית"ר, באגודת אספרנטו המקומית, וכן החל לעסוק בכתיבה עיתונאית. עלה לארץ ישראל ב-1934 ולמד באוניברסיטה העברית.

לפני קום המדינה שימש עורך ביטאון "המשקיף", היה מזכיר המערכת בעיתון "חרות", השתתף בתחנת הרדיו של האצ"ל.

בשנת 1948 היה בין מייסדי העיתון "מעריב", שפרשו מ"ידיעות אחרונות". במשך שנים כתב במעריב את מדורו "אצלנו", שהיה גלגול מודרני של המדור "קראתי רשמתי". המכתמים כונסו בספרים.
בשנות ה-50 נמנה עם כוכבי תוכנית הרדיו "שלושה בסירה אחת".

רוזנפלד זכה בפרס סוקולוב לעיתונאות לשנת 1975 ובפרס ישראל לעיתונות לשנת 1986. כמו כן היה אזרח כבוד של העיר תל אביב ובעל תואר דוקטור לשם כבוד בפילוסופיה מטעם מכון ויצמן. ב-2002 הוענק לו "אות השירות הציבורי בתקשורת" מטעם איגוד העורכים והעיתונאים של כתבי העת בישראל.

רוזנפלד נחשב מאז ומתמיד לעיתונאי המקפיד על האתיקה המקצועית ורואה בעבודתו שליחות חברתית. הוא הקים את התוכנית ללימודי עיתונאות באוניברסיטת תל אביב, הרבה לדון עם תלמידיו בסוגיות של אתיקה, והדגיש בפניהם שעל עיתונאי טוב להיות אדם בעל השכלה כללית רחבה וחושים טבעיים בריאים למציאת מקורות מידע. לשיטתו, על עיתונאי לדעת מעט על הרבה, לעומת בעל מקצוע מוגדר שחייב לדעת הרבה על מעט.

רעייתו הראשונה, עדית, שנפטרה ב-1957, הייתה מלוחמות אצ"ל והשתתפה בקרבות על יפו. בשנת 1959 נישא שנית, לאילנה לבית אקשטיין, פסיכולוגית במקצועה.

בתו של רוזנפלד, תמר גיא, הייתה אף היא עיתונאית ב"מעריב", ולאחר פרישתה ב-1993 כיהנה בתפקידים בכירים בבנק, במפעל הפיס וכן, כמנכ"לית לשכת המסחר ישראל-אמריקה. בנו יורם, שנפטר ב-1997, היה מחלוצי ענף ההיי טק בישראל ובעלה של המלחינה נורית הירש.

רוזנפלד נפטר ב-2008, בגיל 93. הוא הובא למנוחות בבית העלמין בנחלת יצחק. על שמו רחוב בתל אביב. ב-2015 נקרא המכון לחקר העיתונות היהודית באוניברסיטת תל אביב על שמו.

ארכיונו מופקד במחלקת הארכיונים בספרייה הלאומית בירושלים.<ref></ref>

עיריית תל אביב קבעה לוחית זיכרון בכניסה לביתו בשדרות חן 23.

==מספריו==
* תיק פלילי 124 (1955) - ספר על פרשת קסטנר, המכיל תיעוד כמעט מלא של פרוטוקול משפט קסטנר, עם הערות ספורות על המתרחש בבית המשפט.
* פרטי בהחלט (1962) - אסופת פיליטונים
* שש השנים הללו (1945) - על תולדות מלחמת העולם השנייה
* זווית חדה - רשימות מ"מעריב" (1983) - רישומים: זאב
* אצלנו (1983) - קובץ סאטירי, רשימות ופיליטונים, הוצאת מעריב
כמו כן, תרגם כמה ספרים, ביניהם ספרו של י. וירגין, משנת הקאפיטאליזם המושלם (1958) וספרו של ג'ון רוי קרלסון מקהיר עד דמשק (1952).

==קישורים חיצוניים==

* 
* 
* 
* 
* 
* (עם קבלת פרס ישראל)
* ליאור ליברובסקי, [http://www.ice.co.il/article.asp?catId=2&pgId=118364 שלום רוזנפלד, לשעבר עורך מעריב, יקבל פרס מפעל חיים בטקס פרסי העיתונאות של ’בני ברית’ העולמית] , אייסניוז
* 
* 
* 
* ליאור ליברובסקי, [https://web.archive.org/web/20160305035904/http://www.ice.co.il/article.asp?catId=2&pgId=119289 שלום רוזנפלד, לשעבר עורך מעריב וחתן פרס ישראל, הלך אמש לעולמו בגיל 94], אייסניוז
* 
* אלי אלון, [https://web.archive.org/web/20100101000000/https://cafe.themarker.com/post/2826510// ארכיונו של שלום רוזנפלד הועבר לספריה הלאומית ], באתר TheMarker, 18 בינואר 2013 (מאורכב בוייבאק מאשין).
* [http://web.nli.org.il/sites/NLI/Hebrew/library/reading_corner/Pages/the_editor.aspx ה"פוטש" שכמעט וקבר את ידיעות אחרונות], רשומה באתר הספרייה הלאומית

== הערות שוליים ==

קטגוריה:זוכי פרס ישראל לתקשורת
קטגוריה:בוגרי בית"ר
קטגוריה:לוחמי האצ"ל
קטגוריה:פעילים ציונים בפולין
קטגוריה:ישראלים ילידי פולין
קטגוריה:אנשי העלייה החמישית
קטגוריה:עיתונאים יהודים פולנים
קטגוריה:פובליציסטים ישראלים
קטגוריה:עורכי עיתונים ביישוב
קטגוריה:עורכי עיתונים ישראלים
קטגוריה:עורכי מעריב
קטגוריה:סגל חרות
קטגוריה:סגל ידיעות אחרונות
קטגוריה:סגל מעריב
קטגוריה:סגל המשקיף
קטגוריה:סגל הירדן
קטגוריה:פיליטוניסטים כותבי עברית
קטגוריה:בוגרי האוניברסיטה העברית בירושלים
קטגוריה:סגל אוניברסיטת תל אביב
קטגוריה:זוכי פרס סוקולוב
קטגוריה:אזרחי כבוד של תל אביב-יפו
קטגוריה:אישים הקבורים בבית הקברות נחלת יצחק
קטגוריה:אספרנטיסטים ישראלים
קטגוריה:ישראלים שנולדו ב-1914
קטגוריה:ישראלים שנפטרו ב-2008